Antonio Starabba, marchese di Rudinì

Antonio Starabba, marchese di Rudinì (født 16. april 1839 i Palermo, død 7. august 1908 i Roma) var en italiensk politiker (historiske høyre), og landets statsminister i to perioder. Han var leder av i alt fem regjeringer.

Starabba ble født inn i en aristokratisk familie i Palermo, Sicilia som den gangen var en del av De to sicilier. Under opprøret på Sicilia i 1860 var han lojal med Bourbonerne og måtte forlate øya da Garibaldi kom med sine tusen mann. Han arbeidet deretter i det italienske utenriksdepartementet til han i 1964 ble borgermester i Napoli. Starabba slo ned et pro-bourbonersk opprør i 1866 og ble i 1868 utnevnt til prefekt. 

Etter Mingettis død i 1886 ble han leder av høyresiden i parlamentet.

Starabba ble statsminister i 1891 etter Crispi og reduserte utgifter, gikk i mot italiensk ekspansjon i koloniene og fornyet Trippelalliansen samtidig som han prøvde å forbedre forholdet til Frankrike. Han etterfulgte Crispi for andre gang etter Italias nederlag ved Adwa. 

Starabba var statsminister da den folkelige oppstand i mai 1898 begynte i Milano. Demonstrasjonene gjaldt høye matvarepriser og hungersnøden folk led under. Oppstanden ble slått ned med våpenmakt og det kom til  mer enn hundre tap av liv. Starabba ble kritisert av både høyre- og venstresiden, for henholdsvis ettergivenhet på forhånd og undertrykkelse under oppstanden. Uten støtte i parlamentet måtte han gå av som statsminister.

Referanser 

Italienske statsministre
Italienske borgermestere
Personer fra Palermo
Fødsler i 1839
Dødsfall i 1908